Trond Petersen

Trond Karl Arne Petersen (født 25. mars 1954 i Oslo) er en norsk sosiolog. Petersen er professor i sosiologi ved University of California, Berkeley i USA.

Han tok magistergrad i sosiologi (mag.art.)Trond Petersen Arbeidsmarked, mobilitet og ulikhet Magistergradsavhandling i sosiologi - Universitetet i Oslo, 1980, profesjonsstudiet i samfunnsøkonomi (cand.oecon.) i 1982, mellomfag i filosofi og støttefag i matematikk og statistikk fra Universitetet i Oslo. Deretter tok han Ph.D. ved University of Wisconsin, Madison i 1987.

Petersen er særlig kjent for videreutvikling av analyseteknikker for kvantitative samfunnsdata. Han har særlig arbeidet med hvordan benytte forløpsanalyser og statistisk analyse av hendelseshistorier for å forstå utvikling av karrierer, familiehistorier og dødelighet.Torkild Hovde Lyngstad og Cathrine Holst Norsk sosiologforenings hederspris for 2016 til Trond Petersen Sosiologisk tidsskrift 02/2016

Petersen var assistant professor ved Harvard University fra 1985 til 1989, professor ved Universitetet i Oslo 1993–1997 og har vært professor i sosiologi ved University of California, Berkeley siden 1988.

 Priser og hedersbevisninger  
 2012 utnevnt til ridder av 1. klasse av Den Kongelige Norske Fortjenstorden «for fortjenstfullt virke for fremme av forskningssamarbeidet mellom Norge og USA.»Tildeling av ordener og medaljer: Søk i arkivet, kongehuset.no. 
 2013 innvalgt i Det Norske Videnskaps-Akademi i gruppe for samfunnsfagdnva.no DNVA-medlemmer 
 2016 mottok Norsk sosiologforenings hederspris 
 2023 tildelt et æresdoktorat ved Norges teknisk-naturvitenskapelige universitet (NTNU). 

 Referanser 

 Eksterne lenker 
 Trond Petersens side på Berkeley med CV og publikasjonsliste 

Kategori:Norske sosiologiprofessorer
Kategori:Professorer ved UC Berkeley
Kategori:Den Kongelige Norske Fortjenstorden
Kategori:Norsk sosiologforenings hederspris
Kategori:Personer fra Oslo
Kategori:Fødsler i 1954
Kategori:Æresdoktorer ved NTNU